14.3.2022.
HR
Službeni list Europske unije
L 85/43
(5)
Prilog Provedbenoj odluci (EU) 2021/641 nedavno je izmijenjen Provedbenom odlukom Komisije (EU) 2022/349 (4) nakon izbijanja visokopatogene influence ptica kod peradi ili ptica u zatočeništvu u Češkoj, Njemačkoj, Španjolskoj, Francuskoj, Italiji, Nizozemskoj, Poljskoj i Portugalu koje je trebalo uzeti u obzir u tom prilogu.
(6)
Od datuma donošenja Provedbene odluke (EU) 2022/349 Njemačka, Španjolska, Francuska, Italija, Nizozemska, Poljska i Portugal obavijestili su Komisiju o novim izbijanjima visokopatogene influence ptica na gospodarstvima na kojima se drži perad ili ptice u zatočeništvu, izvan područja koja su trenutačno navedena u Prilogu toj provedbenoj odluci.
(7)
Nadležna tijela Njemačke, Španjolske, Francuske, Italije, Nizozemske, Poljske i Portugala poduzela su potrebne mjere kontrole bolesti propisane Delegiranom uredbom (EU) 2020/687, uključujući uspostavu zona zaštite i zona nadziranja oko tih mjesta izbijanja bolesti.
(8)
Osim toga, nadležno tijelo Francuske odlučilo je uspostaviti dodatnu zonu ograničenja oko zona zaštite i zona nadziranja ili uz njih u određenim područjima s povećanim rizikom od širenja visokopatogene influence ptica u departmanu Gers u toj državi članici.
(9)
Komisija je u suradnji s Njemačkom, Španjolskom, Francuskom, Italijom, Nizozemskom, Poljskom i Portugalom ispitala mjere kontrole bolesti koje su poduzele te države članice i uvjerila se da su granice zona zaštite i zona nadziranja u Njemačkoj, Španjolskoj, Francuskoj, Italiji, Nizozemskoj, Poljskoj i Portugalu te granice dodatne zone ograničenja u Francuskoj koje su uspostavila nadležna tijela tih država članica na dovoljnoj udaljenosti od svih gospodarstava na kojima su potvrđena nedavna izbijanja visokopatogene influence ptica.
(10)
Kako bi se spriječili nepotrebni poremećaji trgovine u Uniji i izbjeglo da treće zemlje nametnu neopravdane prepreke trgovini, potrebno je na razini Unije, u suradnji s Njemačkom, Španjolskom, Francuskom, Italijom, Nizozemskom, Poljskom i Portugalom, brzo utvrditi nove zone zaštite i zone nadziranja koje su uspostavile te države članice i dodatnu zonu ograničenja koju je uspostavila Francuska u skladu s Delegiranom uredbom (EU) 2020/687.
(11)
Stoga bi trebalo izmijeniti područja navedena za Njemačku, Španjolsku, Francusku, Italiju, Nizozemsku, Poljsku i Portugal u Prilogu Provedbenoj odluci (EU) 2021/641.
(12)
Osim toga, trebalo bi navesti dodatnu zonu ograničenja za Francusku u Prilogu Provedbenoj odluci (EU) 2021/641.
(13)
Prilog Provedbenoj odluci (EU) 2021/641 trebalo bi u skladu s time izmijeniti radi ažuriranja regionalizacije na razini Unije kako bi se u obzir uzele zone zaštite i zone nadziranja koje su uspostavile Njemačka, Španjolska, Francuska, Italija, Nizozemska, Poljska i Portugal te dodatna zona ograničenja koju je uspostavila Francuska u skladu s Delegiranom uredbom (EU) 2020/687, kao i trajanje mjera koje se u njima primjenjuju.
(14)
Provedbenu odluku (EU) 2021/641 trebalo bi stoga na odgovarajući način izmijeniti.
(15)
Zbog hitnosti epidemiološke situacije u Uniji u pogledu širenja visokopatogene influence ptica važno je da izmjene Provedbene odluke (EU) 2021/641 utvrđene ovom Odlukom stupe na snagu što prije.
(16)
Mjere predviđene u ovoj Odluci u skladu su s mišljenjem Stalnog odbora za bilje, životinje, hranu i hranu za životinje,
(4) Provedbena odluka Komisije (EU) 2022/349 оd 28. veljače 2022.
o izmjeni Priloga Provedbenoj odluci (EU) 2021/641 o hitnim mjerama povezanima sa slučajevima izbijanja visokopatogene influence ptica u određenim državama članicama (SL L 64, 2.3.2022., str. 60.).